Основният индекс на БФБ-София SOFIX добави 0,34% до 711,17 пункта в сряда. Сесията бе зелена и за индикаторите BGBX40 и BGTR30, които записаха ръст от 0,15% и 0,01% до съответно 134,04 и 537,46 пункта. Единствено индексът BGREIT затвори на червено, губейки 0,115 до 113,76 пункта.
За разлика от предходните две сесии, в сряда активността на сегмента за компенсаторни инструменти бе почти символична. За сметка на това обаче, на сегмента на облигации бяха извършени сделки за общо 144 хил. лева.
В условията на изключително ниска инвестиционна активност, най-търгуваната позиция на сегмента за акции бе тази на „Сирма Груп Холдинг”. Инвеститорите прехвърлиха 32 037 лота при 23 сделки, записвайки оборот от 34 хил. лева. Книжата на софтуерната компания поскъпнаха с 1,70% до 1,077 лева за брой.